./data/phi0474/phi056/phi0474.phi056.perseus-lat1.xml
Cassi et Deiotari sumus commoti ; nam Cassius cis Euphraten copias Parthorum esse scripsit, Deiotarus profectas per Commagenen in provinciam nostram  ego quidem praecipuum metum, quod ad te attinebat, habui, qui scirem quam paratus ab exercitu esses, ne quod hictumultus dignitati tuae periculum adferret ; nam de vita, si paratior ab exercitu esses, timuissem ; nunc haec exiguitas copiarum recessum, non dimicationem mihi tuam praesagiebat   hoc quo modo acciperent homines, quam probabilis necessitas futura esset, vereor etiam nunc neque priusdesinam formidare, quam tetigisse te Italiam audiero